laion/Wikipedia-Exotic huggingface dataset:
סדנת ההדפס של בית האמנים תל אביב

"סדנת ההדפס של בית האמנים, תל אביב" היא סדנת הדפס שהוקמה בשנת 1965 על ידי אגודת הציירים והפסלים בתל אביב-יפו ושוכנת במבנה בית האמנים תל אביב. סדנת ההדפס של בית האמנים תל אביב הוקמה בשנת 1965 על ידי טוביה בארי לצד אגודת הציירים והפסלים בתל אביב-יפו. בתחילה, עסקה הסדנה במדיום התחריט והתצריב. לאחר מכן נוספו טכניקות נוספות כגון והן הדפס רשת וליתוגרפיה. בשנים 1974–1977 הורחב מבנה הסדנה. במשך השנים נוהלה הסדנה על ידי אמנים שונים ובהם אלימה, דן קריגר, משה גבעתי, אליהו דינר ואחרים. בנוסף, לימדו בסדנה אמנים רבים כגון אריק קילמניק, צבי טולקובסקי, אריה רוטמן, דן קריגר ואחרים. לצד קורסים בטכניקות ההדפס השונות, הסדנה עוסקת בהפקה של הדפסים עבור אמנים. בין היתר הפיקה הסדנה הדפסים עבור "אלבום בנק הפועלים", אלבום שנתי של אמנים בטכניקות ההדפס השונות. "פינת ההדפס", ציור ופיסול, מס' 17, 1978 עפרת, גדעון, 100 שנות אמנות הדפס בישראל, סדנת ההדפס ירושלים, 2015, עמ' 170–171 מדיה וקבצים בנושא סדנת ההדפס של בית האמנים תל אביב בוויקישיתוף אתר האינטרנט הרשמי של סדנת ההדפס של בית האמנים תל אביב סדנת ההדפס של בית האמנים ע"ש זריצקי בתל אביב
פרדריק מקראקן

סר פרדריק ניקולס ויליאם מקראקן (באנגלית: Frederick William Nicholas McCracken; 18 באוגוסט 1859 - 8 באוגוסט 1949) היה לוטננט גנרל בצבא בריטניה אשר פיקד על כוחות במלחמת העולם הראשונה. מקראקן נולד ב-18 באוגוסט 1859 במחוז קנט שבאימפריה הבריטית. הוא למד באקדמיה הצבאית המלכותית בסנדהרסט, וב-1879 התגייס לצבא בריטניה והוצב כלוטננט משנה ברגימנט הרגלים ה-49. בהמשך הועבר לרגימנט ברקשייר, ובשנה שלאחר מכן הועלה לדרגת לוטננט. ב-1882 לחם במלחמה האנגלו-מצרית, וב-1884 הועלה לדרגת קפטן. ב-1885 לחם במהלך המלחמה המהדית כנגד כוחותיו של מוחמד אחמד בסודאן, ועל חלקו בקרב טורפיק אוזכר בשדרים הרשמיים, והוענקה לו דרגת כבוד של מייג'ור. לקראת סוף השנה לחם גם בקרב גיניס. באפריל 1892 הוצב בברבדוס, וב-1897 הפכה דרגת המייג'ור שלו לקבועה. עם פרוץ מלחמת הבורים ב-1899, הוא לחם עם הגדוד הראשון של רגימנט ברקשייר, וב-1901 מונה למפקד הגדוד השני ברגימנט. ב-1902 מונה למפקד חיל מצב אשר כלל כמה גדודים. על חלקו במהלך המלחמה, הוא הועלה לדרגת לוטננט קולונל וקיבל את אות השירות המצוין. ב-1905 הוא קיבל דרגת כבוד של קולונל, ופיקד על הגדוד ה-2 ברגימנט ברקשייר עד 1907. הוא הוצב למשך מפר שנים בהודו, וב-1911 הועבר לאירלנד. ב-1912 הוענקה לו דרגת כבוד של בריגדיר, והוא קיבל פיקוד על החטיבה השביעית. ערך מורחב – מלחמת העולם הראשונה עם פרוץ מלחמת העולם הראשונה באוגוסט 1914, היה מקראקן מפקד חטיבת הרגלים השביעית. הבריגדה שלו נכללה במסגרת הדיוויזיה ה-3 אשר הייתה חלק מהקורפוס ה-2 של חיל המשלוח הבריטי. הבריגדה נשלחה לחזית המערבית, והשתתפה בקרב לה קאטו אשר הסתיים בניצחון גרמני. הבריגדה כיסתה את נסיגת הקורפוס ה-2 במהלך הנסיגה הגדולה למארן. אדמונד אלנבי - מפקד חיל הפרשים של חיל המשלוח, התרשם מאוד מתפקודו של מקראקן, ובהמלצתו הוא הועלה באוקטובר לדרגת מייג'ור גנרל ומונה למפקח חיל הרגלים בחיל המשלוח. ב-1915 הוא מונה למפקד הדיוויזיה ה-15 (הסקוטית). בניגוד לפיקודו המעולה על החטיבה השביעית, פיקודו על הדיוויזיה ה-15 היה לקוי. אחד המשקיפים תיאר אותו כ"חלש ועצלן". הוא פיקד על הדיוויזיה במהלך קרב לוס, הקרב על הסום וקרב אראס. ביוני 1917 מונה למפקד הקורפוס ה-13, הוא פיקד על הקורפוס עד מרץ 1918 עת מונה למפקד הפיקוד הסקוטי. ב-1922 פרש מהצבא בדרגת לוטננט גנרל. הוא נפטר ב-8 באוגוסט 1949, עשרה ימים לפני יום הולדתו ה-90. ב-1887 נישא לאן יוסטון גלובר, אשר ילדה לו בן ושתי בנות. אן נפטרה ב-1923. תמונה של מקראקן (באנגלית)
פושאן

פוֹשָׁאן (בסינית: 佛山; בפין-יין: Fóshān; מילולית: "הר בודהה") היא נציבות עירונית במחוז גואנגדונג שבדרום הרפובליקה העממית של סין. על פי מפקד האוכלוסין משנת 2020 מספר התושבים הכולל בנציבות היה כ-9.5 מיליון תושבים. העיר נחשבת כמרכז תרבות קנטונזי; אופרת קנטון, נאן קוואן (סוג של קונג פו), מרוץ דרגון בוט וריקוד האריה הדרומי, מקורם בפושאן. העיר הייתה מרכז תעשיית מזון ובמיוחד רוטב סויה עוד במהלך המאה ה-17. היום בו ממוקם יצרן רוטס סויה הגדול בעולם "פושאן האיטיאן טעמים ומזון" בבעלות פאנג קאנג. כמו כן בעיר ממוקם מטה של חברת Galanz בין יצרניות מוצרי חשמל ביתיים הגדולם בסין. פושאן שוכנת על נהר הפן (אנ') בשפכים המרכיבים את הצד המערבי של דלתת נהר הפנינה, והיא חלק מ"האזור הכלכלי הדלתא של נהר הפנינה", הכוללת גם את הערים גואנגג'ואו ושנג'ן. הנציבות משתרעת על פני 3,848 קמ"ר והיא גובלת בבירת המחוז גואנגג'ואו ממזרח, בג'יאנגמן (אנ') וג'ונגשאן (אנ') מדרום, בג'אוצ'ינג ויונפו (אנ') ממערב ובצ'ינגיואן (אנ') מצפון. נציבות פושאן מורכבת מחמש מועצות. לפושאן עשר ערים תאומות: יפן איטאמי, יפן צרפת לה פוססיון, ראוניון, צרפת מאוריציוס פור לואי, מאוריציוס ארצות הברית אוקלנד, קליפורניה, ארצות הברית קנדה מרקהם, אונטריו, קנדה אוסטרליה טאונסוויל, קווינסלנד, אוסטרליה הממלכה המאוחדת מידווי, אנגליה, הממלכה המאוחדת פולין סטארוגארד גדנסקי, פולין גרנדה (מדינה) סנט ג'ורג'ס, גרנדה גרמניה אינגולשטאדט, בוואריה, גרמניה מדיה וקבצים בנושא פושאן בוויקישיתוף אתר האינטרנט הרשמי של פושאן פושאן, באתר אנציקלופדיה בריטניקה (באנגלית) China: Guăngdōng (Prefectures, Cities, Districts and Counties) - Population Statistics, Charts and Map, www.citypopulation.de אופרת קנטון באתר הרדיו הלאומי של סין 7 בינואר 2013 ערך זה הוא קצרמר בנושא יישובים בסין. אתם מוזמנים לתרום לוויקיפדיה ולהרחיב אותו.
האטי

האטי (בנורדית עתיקה: Hati) הוא זאב אגדי מהמיתולוגיה הנורדית. האטי הוא בנו של פנריר, אחיו של סקול, ונכדם של לוקי ואנגרבודה. לא ידוע שם אמם של סקול והאטי. באדה הפרוזאית מסופר כי היא ענקית החיה במידגארד, ושהיא אמם של כל הזאבים הענקיים. משמעות השם "האטי" היא "שנאה". האטי נמצא במרדף מתמיד בשמים אחר מאני, האנשת הירח, וכך גורם לירח למהר. במקביל, אחיו סקול רודף אחר אחותו של מני, סול, האנשת השמש. כאשר יגיע הראגנארוק, ישתחרר פנריר מכבליו, וסקול והאטי יסיימו סוף סוף את מרדפם ויבלעו את השמש והירח. האדה הפרוזאית, ההטעיה של גילבי, 12. ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
סקול

סקול (בנורדית עתיקה: Sköll) הוא זאב אגדי מהמיתולוגיה הנורדית. סקול הוא בנו של פנריר, אחיו של האטי, ונכדם של לוקי ואנגרבודה. משמעות השם "סקול" היא "בגידה". לא ידוע שם אמם של סקול והאטי. באדה הפרוזאית מסופר כי היא ענקית החיה במידגארד, ושהיא אמם של כל הזאבים הענקיים. סקול נמצא במרדף מתמיד בשמים אחר מרכבתה של האנשת השמש סול, וכך גורם לשמש למהר. כאשר ישנו ליקוי חמה, פירוש הדבר שסקול מתקרב אל סול בצורה מסוכנת. במקביל, אחיו האטי רודף אחר אחיה של סול, מאני, האנשת הירח. כאשר יגיע הראגנארוק, ישתחרר פנריר מכבליו, וסקול והאטי יסיימו סוף סוף את מרדפם ויבלעו את השמש והירח. בבית מהשיר "הבלדה של ואוות'רוד'ניר" מהאדה הפואטית נטען כי פנריר הוא זה שרודף אחר סול. בתרגומו של השיר, הנרדי אדמס בלוס טוען כי טענה זו היא תוצאה של בלבול בין פנריר לבין סקול. מדיה וקבצים בנושא סקול בוויקישיתוף האדה הפרוזאית, ההטעיה של גילבי, 12. האדה הפואטית, הבלדה של ואוות'רוד'ניר, 46. ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
יוזף שלייך

יוזף שלייך (גרמנית: Josef Schleich; ‏1902 - 7 בפברואר 1949) היה אוסטרי אשר הבריח ככל הנראה אלפי יהודים מן המדינה, בעיקר לכיוון יוגוסלביה, בין השנים 1938 ו-1941. שלייך התגורר בעיר גראץ, הסמוכה לגבול דאז עם יוגוסלביה וניהל חוות תרנגולות. הוא היה בעל עבר פלילי, בתחום ההברחות, והיו לו עד 1938 16 הרשעות. ב-1938 החל לחלק לאנשי הקהילה היהודית בעיר תעודות המעידות על כך שעברו הכשרה חקלאית (תחילה אכן העביר הכשרות כאלו בחוותו, ולאחר מכן חילק תעודות ללא הכשרה), על מנת שאלו יסייעו בידם להגר. מאוחר יותר פתח משרד נסיעות בווינה אשר סייע ליהודים להימלט מאוסטריה. שלייך קיבל כסף מהקהילה היהודית בעבור פעילותו זו. בהתבסס על מסמכים בארכיון העיר גראץ, מוערך כי שלייך הצליח להבריח כ-20,000 איש. פעילותו משכה את תשומת לב הגסטאפו ושלייך נעצר כ-13 פעמים על ידי הגסטאפו במהלך שנתיים אלו. יש המסיקים מעובדה זו כי שלייך שיתף פעולה עם הגסטאפו ומקטרגיו טוענים כי גם את הברחת היהודים והצלתם עשה בשל בצע כסף. עם זאת, שלייך לא היה חבר המפלגה הנאצית או מי מגופי השלטון. ב-1941 נעצר שלייך על ידי הגסטאפו והועמד למשפט. ב-1944 התכוונו הנאצים להעמיד אותו למשפט ראווה, אך שלייך שמע על התוכנית מבעוד מועד וברח ליוגוסלביה, שם שהה עד סוף המלחמה. ב-1945 שב לאוסטריה. לאחר תום מלחמת העולם השנייה, האשימו אותו שניים מהאנשים שהציל, כי נטל מכספם וכי לא העביר אליהם את חפציהם. שלייך הועמד למשפט ב-1947. בדצמבר 1948 קבע השופט החוקר, שהיה יהודי, כי לא קיימות ראיות המצדיקות הרשעה. חודשיים לאחר מכן, בפברואר 1949, נפטר משחמת הכבד. אלדד בק (זלצבורג), מה הניע את יוזף שלייך?, באתר nrg‏, 20 באפריל 2001
לורה מיין

לורה מיין (באנגלית: Laura Main; נולדה ב-8 במרץ 1981) היא שחקנית סקוטית המוכרת מהופעתה בתפקיד האחות ברנדט (ובהמשך נקראה שילה טרנר) בסדרת הדרמה "מיילדת" של ערוץ BBC One. מיין נולדה באברדין שבסקוטלנד. היא למדה בבית הספר "הייזלהד אקדמי" והשתתפה בשיעורי מחול ב-Danscentre שבאברדין. אחר כך למדה היסטוריה של האמנות באוניברסיטה באברדין, ובבית הספר למשחק "Webber Douglas Academy of Dramatic Art" בלונדון. בגיל 11 כיכבה מיין במחזמר בתיאטרון. הופעת הבכורה שלה הייתה בתפקיד אחת מילדי פון טראפ בהפקה של "צלילי המוסיקה". בגיל 13 לוהקה לתפקיד הראשי במחזמר "אנני". כשהייתה באוניברסיטה הופיעה יחד עם קבוצה מוזיקלית בשם "Treading the Boards" באברדין. מיין שיחקה בהפקות תיאטרון אחדות עם הלהקה השייקספירית המלכותית. ב-2011 הופיעה במחזמר "קומפני" מאת סטיבן סונדהיים. ב-2011 לוהקה מיין לתפקיד הנזירה ברנדט בסדרת הטלוויזיה "מיילדת" של ה-BBC. מיין שרה כסולנית ברצועות אחדות של האלבום "Call the Midwife" שיצא בפברואר 2013. בנובמבר 2015 זכתה מיין בתחרות הריקודים "Strictly Come Dancing" במסגרת תוכנית הצדקה "Children in Need" יחד עם הרקדן ברנדן קול. לורה מיין, במסד הנתונים הקולנועיים IMDb (באנגלית) לורה מיין, באתר MusicBrainz (באנגלית) "Call The Midwife Album Laura Main Interview". Female First. 9 בפברואר 2013. נבדק ב-5 במרץ 2013. {{cite news}}: (עזרה) "Past pupils and alumni at danscentre". danscentre. Hendry, Steve (3 בפברואר 2013). "Call the Midwife star Laura Main: Playing Sister Bernadette has been the answer to my prayers". Daily Record. נבדק ב-5 במרץ 2013. {{cite news}}: (עזרה) Laura Main Biography "My lovestruck nun's been a gift from God, says TV star Laura Main". dailyrecord.co.uk. Daily Record. 17 באוגוסט 2014. נבדק ב-13 בנובמבר 2015. {{cite web}}: (עזרה) Massey, Paul (2 במאי 1997). "Theatre Scaffie Society, His Majesty's Theatre, Aberdeen". The Herald. נבדק ב-10 במרץ 2014. {{cite news}}: (עזרה) "Alice in Wonderland". Theatricalia. נבדק ב-9 במרץ 2014. {{cite web}}: (עזרה) Hodges, Amanda (ביוני 2002). "As You Like It". London Theatre Guide. נבדק ב-26 במרץ 2013. {{cite web}}: (עזרה)
אלופי

אָלוֹפִי (בניואנית: Alofi) היא עיר הבירה של האי ניואה, הנמצא בדרום האוקיינוס השקט. אלופי מורכבת משני כפרים (אלופי צפון ואלופי דרום), בהם מתגוררים כ-1,611 תושבים. נחשבת בין הקטנות בבירות העולם (יחד עם נגרולמוד, בירת פלאו). הכפר ממוקם במרכז מפרץ אלופי, שבחוף המערבי של האי, ליד המחשוף היחיד בשונית האלמוגים המקיפה את האי. ליד הכפר ממוקם נמל התעופה הבינלאומי ניואה, המשרת את כל האי. האוכלוסייה באי היא נוצרית אדוקה, תוצאה של הקולוניאליזם הבריטי. הממשל העצמי באי מסתכם בניהול שוטף לענייני פנים; ענייני חוץ וביטחון נקבעים ומנוהלים על ידי ניו זילנד והריבון העליון של ניו זילנד (צ'ארלס השלישי), שהוא להלכה הריבון העליון של ניואי. בכפר נמצאת "גדר מברשות השיניים" הארוכה בעולם. בשנת 2004 פקדה את האי סופת ציקלון עזה שגרמה למותם של שני אנשים, הרסה תשתיות רבות ברחבי האי, ולמעשה מחקה את כל החלק הדרומי של עיר הבירה אלופי. מדיה וקבצים בנושא אלופי בוויקישיתוף אתר האינטרנט הרשמי של אלופי Alofi, Niue, באתר blogspot 1-the radio scene at worlds largest fence
פורד פרפקט (מכונית)

פורד פרפקט (באנגלית: Ford Prefect) היא מכונית משפחתית שיוצרה על ידי יצרנית הרכב פורד בבריטניה בין השנים 1938–1961. הפורד פרפקט החליפה את הפורד 7Y. היא יוצרה ברציפות מאוקטובר 1938 ועד 1941, אז הופסק בעקבות מלחמת העולם השנייה. עם סיום המלחמה, הייצור חודש ונמשך עד שנת 1961. במקביל ליצור הפורד פרפקט, ייצרה חברת פורד בין השנים 1940–1967 את פורד אנגליה, שהייתה בעלת תכונות דומות בסגנון, במרכב ובמנוע. Ford Prefect E93A (בשנים 1938–1949) E03A - יוצר על ידי פורד אוסטרליה בשנים 1939–1945 A53A - יוצר על ידי פורד אוסטרליה בשנים 1946–1948 E493A - גרסת 4 דלתות שיוצרה בשנים 1949–1953 A493A - יוצר על ידי פורד אוסטרליה בשנים 1949–1953 100E - יוצר בשנים 1953–1959 107E - יוצר בשנים 1959–1961 יוצר בין השנים 1938–1949 4 דלתות 2 דלתות 2 דלתות קופה 2 דלתות קבריולה 2 דלתות ואן (מסחרית) משנת 1945 יוצרה גרסת 4 דלתות בלבד בבריטניה (מלבד לשוקי הייצוא) מנוע 4 צילינדרים, 1,172 סמ"ק גיר ידני - 3 מהירויות אורך הרכב - 3,800 מ"מ רוחב - 1,500 מ"מ גובה - 1,610 מ"מ בסיס גלגלים - 2,400 מ"מ יוצר בין השנים 1949–1953 יוצרו 192,229 יחידות עלות היחידה ב-1949 : 412 לירות שטרלינג גרסת 4 דלתות מנוע 1,172 סמ"ק, יחס דחיסה 1:6.3 גיר ידני - 3 מהירויות תאוצה 0–80 קמ"ש - 22.8 שניות מהירות שיא - 98 קמ"ש אורך הרכב - 3,800 מ"מ רוחב - 1,500 מ"מ גובה - 1,610 מ"מ בסיס גלגלים - 2,400 מ"מ שנות ייצור: 1953–1959 יוצרו 100,554 יחידות דגם פורד Squire בתצורת סטיישן, אשר יוצר בין השנים 1955-1959, התבסס על דגם "פורד פרפקט דגם 100E" דגם פורד Thames 300E המסחרית, אשר יוצר בין השנים 1954-1961 התבסס על דגם "פורד אנגליה 100E" ודגם "פורד פרפקט דגם 100E" עלות היחידה בשנת 1953, בבריטניה: 658 לירות שטרלינג יוצר: בריטניה, אוסטרליה, ניו זילנד, סינגפור מודל 100E מודל 100E דה-לוקס 4 דלתות משנת 1955 - מסחרי מנוע - 1,172 סמ"ק, המפיק 36 כ"ס יחס דחיסה 7.0:1 תמסורת - ידני, 3 מהירויות מהירות שיא - 114 קמ"ש תאוצה: 0-97 קמ"ש - 32.2 שניות דלק: 3.1 מייל לגלון אורך הרכב - 3,900 מ"מ רוחב - 1,400 מ"מ גובה - 1,490 מ"מ בסיס גלגלים - 2,210 מ"מ יוצר בין השנים 1959–1961. יוצרו 33,154 יחידות. גרסת 4 דלתות מנוע 4 צילינדרים, 997 סמ"ק תמסורת ידנית - 4 מהירויות בלמי תוף אורך הרכב - 3,800 מ"מ רוחב - 1,500 מ"מ בסיס גלגלים - 2,200 מ"מ מהירות שיא - 117 קמ"ש תאוצה 0–97 קמ"ש - 27.2 שניות דלק : 3.6 מייל ל- גלון אופציה : מנקה שמשות, רדיו, ריפוד עור פורד פרפקט גרסת E93A פורד פרפקט, שנת 1939, גרסת E93A (קבריולט) פורד פרפקט, גרסת E93A פורד פרפקט A493A, שנת 1949 (אוסטרליה) פורד פרפקט A493A, שנת 1950 פורד פרפקט A53A, שנת 1948, (אוסטרליה) פורד פרפקט A493A, גרסת קופה, (אוסטרליה) פורד פרפקט, שנת 1959, גרסת 100E מנוע פורד פרפקט, שנת 1959, גרסת 100E פורד פרפקט, גרסת 100E פורד פרפקט, גרסת 100E פורד פרפקט, 107E, שנת 1960 פורד פרפקט, 107E, שנת 1960 פורד פרפקט, 107E, שנת 1960 אחד הגיבורים הראשיים בספרו של דאגלס אדמס, מדריך הטרמפיסט לגלקסיה, נקרא פורד פְרִפֶקְט. בעיבוד הספר לקולנוע מ-2005, מוס דף גילם את הדמות של פורד פרפקט. פורד פורד Squire פורד מודל Y פורד 7Y פורד אנגליה מדיה וקבצים בנושא פורד פרפקט בוויקישיתוף
מרחב קרילוב

באלגברה ליניארית, לכל מטריצה A בגודל n × n {\displaystyle n\times n} ווקטור b בגודל n, מוגדר מרחב קרילוב מסדר r כמרחב הנפרס על ידי b וr-1 הפעלות של A עליו. במילים אחרות: K r ( A , b ) = span { b , A b , A 2 b , … , A r − 1 b } {\displaystyle {\mathcal {K}}_{r}(A,b)=\operatorname {span} \,\{b,Ab,A^{2}b,\ldots ,A^{r-1}b\}\,} הרעיון פורסם לראשונה על ידי אלכסיי קרילוב בשנת 1931. כיום משתמשים בו בעיקר בשיטות איטרטיביות למציאת ערכים עצמיים של מטריצות. A N Krylov. “О численном решении уравнения, которым в технических вопросах определяются частоты малых колебаний материальных систем”. Izvestija AN SSSR (News of Academy of Sciences of the USSR), Otdel. mat. i estest. nauk, 1931, VII, Nr.4, 491-539 (המאמר המקורי) Stewart, Gilbert W. Matrix Algorithms: Volume II: Eigensystems. Society for Industrial and Applied Mathematics, 2001. ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
מעצמי אל עצמי

מעצמי אל עצמי הוא קובץ של קטעים שכתב ש"י עגנון על עצמו, על אנשים ידועי-שם שהכיר, על אירועי הזמן שהיה עד להם, רשימות שכתב לעצמו או לאחרים ועוד. הספר יצא לאור בהוצאת שוקן בשנת 1976, הכרך החמישי מתוך ספרי ש"י עגנון שיצאו לאחר מותו. ככל ספריו של עגנון שיצאו לאור לאחר פטירתו, גם ספר זה הובא לדפוס בידי בתו, אמונה ירון. הספר מכיל ביוגרפיות על מרטין בובר גרשם שלום, וזלמן שוקן. אזכורים של דמויות מפורסמות מן העלייה השנייה כגון י"ח ברנר, ברל כצנלסון, ואחרים. ואזכור להיכרותו של עגנון עם הרב קוק. בנוסף הספר כולל פרקים אוטוביוגרפיים – סיפור עלייתו ארצה, ימיו במינכן אחרי מלחמת העולם הראשונה, ימי פרעות תרפ"ט ונאומו בטקס הענקת פרס נובל. כמו כן כלולים בספר מסות ונאומים. יעקב קופל מיקלישנסקי, פני הסופר מבפנים : לחשבון עולמו של ש"י עגנון ז"ל. הדואר, שנה 57, גל' י"ב, 27 בינואר 1978. הלל ברזל, בנאום ובמאמר: "מעצמי אל עצמי". ידיעות אחרונות, 2 ביולי 1976; חזר ונדפס בספרו: חיים נחמן ביאליק – שמואל יוסף עגנון : מחקר ופירוש, תל אביב, הוצאת יחדיו, 1986, עמ' 368–384 יהודית צוויק, בין עגנון לביאליק : בעקבות קריאה ב"מעצמי אל עצמי". כרמלית, כרך כ"א-כ"ב (תשל"ז-תשל"ח) מעצמי אל עצמי, באתר הוצאת שוקן יהודית צוויק, עגנון על עצמו, דבר, 13 באוגוסט 1976, המשך ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
אתם ראיתם

אתם ראיתם הוא אנתולוגיה על מעמד הר סיני ומתן תורה, שליקט ש"י עגנון. שם האנתולוגיה מבוסס על פסוק מן התורה המתאר את המעמד: ”אַתֶּם רְאִיתֶם כִּי מִן הַשָּׁמַיִם דִּבַּרְתִּי עִמָּכֶם”. בפתח הספר כתב עגנון: לא מתוך עינים רמות ולא מתוך רוח גבוהה קרבתי אל המלאכה לעשות ספר על מעמד הר סיני ומתן תורה, אלא לפי שדיברה בהם התורה בקצרה, וחיבור מיוחד על סדר המעשים לא מצאתי, לכך שמתי לבי לתור ולחקור מה משמיעים אותנו הכתובים ומה גילו בהם חכמים לענין מוקדם ומאוחר. לסוף לקחתי את נפשי בכפי והעליתי מקצת דבריהם על הכתב, לפרש לי ולאנשים שכמותי סדר הדברים היאך היו במעמד הקדוש הזה שלא היה כמותו לא לפניו ולא לאחריו. ואם כי כבד היה ממני הדבר תליתי בטחוני שאם יש צורך בו מן השמים יסייעוני — ש"י עגנון, אתם ראיתם, הוצאת שוקן, עמ' א . בכתיבת האנתולוגיה התבסס עגנון בעיקר על המדרש, על ספר הזוהר ופירושו של הרב אשלג לספר, ועל ספרי ראשונים ואחרונים, ובהם הספרים: חומש תורה תמימה לרב ברוך הלוי אפשטיין, יפה עיניים לרבי אריה ליב יעלין, אוצר האגדה לרב משה דוד גרוס, ילקוט ראובני לרב אברהם ראובן הכהן סופר, ספר האגדה לחיים נחמן ביאליק, ועוד מאות ספרים נוספים. את המדרשים שבחר הביא עגנון תוך היצמדות מְרַבִּית ללשון ולסגנון המקוריים. האנתולוגיה כוללת ארבעה ספרים (בכרך אחד): ספר ראשון: פרשת מתן תורה ספר שני: עשרת הדיברות ספר שלישי: על לוח לבך. עוסק בלוחות הברית, מעשה הארון הכרובים הפרוכת והכפורת, מניין המצוות, ומשה רבנו ספר רביעי: על התורה. עוסק בפרשיות התורה קרי וכתיב, פיסוק טעמים, מסורת, וסיפורי התורה עגנון החל לעבוד על הכנת האנתולוגיה בשנת תשי"ז-1957, והיא נועדה מלכתחילה כשי למו"ל ולפטרון שלו, שלמה זלמן שוקן, ליובלו ה-80 (שחל באותה שנה). הספר ראה אור שנתיים וחצי לאחר מכן - במהדורה שכללה רק את חלקו הראשון, והתפרסמה כמה שבועות לאחר פטירתו של שוקן. יתר שלושת חלקי האנתולוגיה נמצאו בעזבונו של עגנון, בתוך תיבה גדולה, שבה "נמצאו תיקים שהכילו עוטפנים רבים, מסודרים לפי סדר ראשי הפרקים, ובהם דפים ממקורות שונים, חלקם במכונת כתיבה, מתוקנים בכתב ידו של עגנון וחלקם טרם הועתקו". כתב היד נערך לדפוס בידי בתו וחתנו, אמונה וחיים יהודה ירון, ובשנת תשנ"ה יצאה לאור המהדורה השלמה של האנתולוגיה. בראש המהדורה הראשונה, המהודרת, שיצאה לאור בתשי"ט נאמר "חיבר שמואל יוסף עגנון", אך בעקבות הצעתו של אברהם יעקב ברַוֶר, במכתב ששלח לעגנון, נאמר במהדורה הבאה "מסודרים על ידי שמואל יוסף עגנון", וכך מוצגת האנתולוגיה גם בגרסתה המלאה. ישראלה הלזנר, מתיה קם, אתם ראיתם, באתר "תרבות•il" אתם ראיתם באתר הוצאת שוקן ספר שמות, פרק כ', פסוק כ"ב מתוך הקדמת הספר אמונה וחיים יהודה ירון, אחרית דבר לספר אתם ראיתם, הוצאת שוקן, תשנ"ה באתר הספרייה הלאומית אקדם - ידיעון האקדמיה ללשון העברית, תמוז תשע"ו
הפסגה

האם התכוונתם ל... הפסגה (גואנגג'ואו) – גורד שחקים בן 60 קומות הממוקם במחוז טיאנהיא של גואנגג'ואו, גואנדונג, סין פסגת ויקטוריה (מכונה גם "הפסגה") - הר הממוקם במערבו של האי הונג קונג שבהונג קונג מגדל הפסגה – מרכז קניות ומסעדות הממוקם בבקע ויקטוריה בראש פסגת ויקטוריה רכבל הפסגה – רכבל מסוג פוניקולר המקשר בין אזור סנטרל לבין פסגת ויקטוריה סדרת הפסגה – סדרה של 8 משחקים בין נבחרות ההוקי קרח של ברית המועצות וקנדה שנערכה בשנת 1972 גן הפסגה – גן ביפו העתיקה, שתוכנן על ידי אברהם קרוון הפסגה (כתב עת) – כתב עת בעריכת הרב הלל טריווש; יצא לאור בשמות שונים בשל בעיות רישוי: הפסגה, ראש הפסגה, הר הפסגה, אשדות הפסגה ועין הפסגה הפסגה (שבועון) – כתב עת אמריקאי בשפה העברית בעריכת וולף שור, שיצא לאור בסוף המאה ה-19 רחוב הפסגה – רחוב בשכונת בית וגן בירושלים פסגה ועידת פסגה
אלפרץ

אַלְפֶרָץ (נקרא גם סִירָה, α באנדרומדה ובעבר גם δ בפגסוס) הוא הכוכב הבהיר ביותר בקבוצת הכוכבים אנדרומדה (אם כי β באנדרומדה הוא כוכב משתנה שבהירותו עולה לעיתים על זו של אלפרץ) ומהווה את הפינה הצפון מערבית של האסטריזם הריבוע הגדול שבקבוצת הכוכבים פגסוס. בעבר הוא היה חלק מקבוצת פגסוס וקיבל את ציון באייר δ, אך כיום הוא נחשב לחלק מקבוצת אנדרומדה עם ציון באייר α. השמות אלפרץ וסירה הם שיבוש של השם בערבית سرة الفرس "סורת אל-פַרַס" או "הטבור של הסוסה", מה שמצביע גם כן שבעבר היה הכוכב שייך לפגסוס. זהו כוכב כפול ספקרוסקופי שמרחקו ממערכת השמש הוא כ-97 שנות אור. אלפרץ הוא כוכב כפול ספקטרוסקופי שלא ניתן להפרדה באמצעות תצפית ישירה. זוג הכוכבים מקיף זה את זה במסלול אליפטי למדי עם זמן הקפה של 96.7 ימים ומרחק שמשתנה בין 0.4 ל-1.1 יחידות אסטרונומיות. הבהירות נראית הכוללת של בני הזוג היא מדרגה 2.06 ועוצמת ההארה המשותפת שלהם היא פי 114 מעוצמת ההארה של השמש באור נראה ופי יותר מ-200 בתוספת הקרינה העל-סגולה. אלפרץ A הוא הכוכב המסיבי, הגדול, החם והבהיר יותר מבין שני בני הזוג. מסתו מוערכת בכ-3.8 מסות שמש, רדיוסו כ-2.7 רדיוסי שמש, טמפרטורת פניו כ-13,800 קלווין והוא מאיר בעוצמה של כמעט פי 100 מעוצמת ההארה של השמש וכפול מכך בתוספת הקרינה בתחום העל סגול. נראה שהוא נמצא בתהליך של יציאה מהסדרה הראשית והוא מוגדר כתת-ענק כחול עם סיווג ספקטרלי B8 IV. בנוסף הוא מראה ספקטרום בליעה לא רגיל עם קווים חזקים של יסודות כימיים שנדיר למצוא בכוכבים, כמו כספית, מנגן, גליום, זרחן וקסנון. תופעה זו נצפתה בכוכבים כפולים נוספים שבהם הכוכב הבהיר יותר הוא מסוג ספקטרלי דומה לשל אלפרץ והם נקראים "כוכבי כספית-מנגן". אלפרץ B הוא הכוכב הקטן, הקר והעמום יותר מבין השניים, מסתו מוערכת בכ-1.85 מסות שמש, רדיוסו כ-1.65 רדיוסי שמש, טמפרטורת פניו כ-8,500 קלווין והוא מאיר בעוצמה של כמעט פי 16 מעוצמת ההארה של השמש. זהו כוכב הסדרה הראשית לבן עם סיווג ספקטרלי A3 V. בניגוד לבן הזוג שלו הוא לא מראה פסי בליעה חריגים, למעט שכיחות קצת נמוכה מהרגיל של סידן. מדיה וקבצים בנושא אלפרץ בוויקישיתוף אלפרץ באתר של ג'ים קלר אלפרץ, בבסיס הנתונים SIMBAD לגרמי שמיים אסטרונומיים SIMBAD:Alpheratz T. Ryabchikova, V. Malanushenko & S. J. Adelman: The double-lined spectroscopic binary alpha Andromedae: orbital elements and elemental abundances, Contributions of the Astronomical Observatory Skalnate Pleso, vol. 27, no. 3, p. 356 (1998) Pan, M. Shao, M. M. Colavita, J. T. Armstrong, D. Mozurkewich, M. Vivekanand, C. S. Denison, R. S. Simon & K. J. Johnston: Determination of the visual orbit of the spectroscopic binary Alpha Andromedae with submilliarcsecond precision, Astrophysical Journal, Part 1, vol. 384, p. 624 (1992) T. Ryabchikova: Abundance analysis of SB2 binary stars with HgMn primaries, Contributions of the Astronomical Observatory Skalnate Pleso, vol. 27, no. 3, p. 322-323 (1998)
פורד 7Y

פורד 7Y היא מכונית משפחתית קטנה שיוצרה על ידי חברת פורד הבריטית בין השנים 1938–1939. יוצרו 65,069 יחידות. דגם סדאן דגם דה-לוקס 2 דלתות מנוע קדמי כסוי גלגל אחורי (בדגם הדה-לוקס) חלון אחורי - נפתח מגבים - נקודות האחיזה מעל החלק העליון של החלון הקדמי פורד 7Y, שנת 1938 פורד 7Y, שנת 1938 פורד 7Y, שנת 1938 פורד 7Y, שנת 1938 פורד 7Y, שנת 1938 פורד פורד מודל Y פורד פרפקט פורד 7Y מדיה וקבצים בנושא פורד 7Y בוויקישיתוף
בארון ואקה

בארון דיוואווסי ואקה (בנאורית: Baron Divavesi Waqa, נהגה: bærˈʌn dɪvʌveɪˈsiː wɑˈkʌ; נולד ב-31 בדצמבר 1959) הוא פוליטיקאי נאורי שכיהן כנשיא נאורו משנת 2013 עד 2019. לפני כן כיהן כשר החינוך בממשלת נאורו, ומשנת 2003 עד 2019 היה חבר הפרלמנט של נאורו. ואקה נולד במחוז בוה ב-31 בדצמבר 1959. ואקה נבחר בבחירות לראשונה לפרלמנט של נאורו במאי 2003 מטעם מחוז בוה. הוא כיהן כשר החינוך בממשלת נאורו תחת הנשיא לודוויג סקוטי, אך הוא נאלץ לעזוב את תפקידו לאחר שהוחלף על ידי רנה האריס, ונותר כחבר פרלמנט. ביוני 2013 נבחר ואקה לנשיאות נאורו לאחר שהצליח להביס את שר האוצר לשעבר ומועמד האופוזיציה רולנד קון בתמיכתם של 13 חברי פרלמנט שהצביעו בעד מול חמישה שהצביעו נגד. הנשיא לשעבר מרקוס סטיבן בירך על היבחרו והוריש לו את ממשלתו. בחודש ינואר 2014 שרד ואקה הצבעת אי-אמון שהועלתה נגדו בפרלמנט לאחר שהביא לגירושו של שופט השלום התושב היחיד, האוסטרלי פיטר לו, ולביטול אשרת השהייה של נשיא בית המשפט העליון ג'פרי ארנס, אף הוא אזרח אוסטרליה. הפרלמנט של נאורו האשים את ממשלתו בחוסר תפקוד, לאחר שהממשלה גם ביקשה לנסח הצעת חוק מצב חירום בעזרתם של עורכי דין מפיג'י. לאחר שהצבעת אי-האמון נכשלה, ואקה המשיך לכהן בתפקידו. ביוני 2017 ביקר בישראל ופגש את נשיא המדינה ראובן ריבלין. בדצמבר 2017 תמכה נאורו בהצבעה באו"ם בהכרה ההאמריקאית בירושלים כבירת ישראל, ושבועיים לפני כן תרמה ישראל מערכת טיהור שפכים לנאורו בעלות של כ-250 אלף שקל. בבחירות באוגוסט 2019 ואקה הפסיד את מושבו בפרלמנט ואיבד את הנשיאות; לאחר מכן בהצבעה בפרלמנט נבחר ליונל אינגימאה לנשיא החדש. מדיה וקבצים בנושא בארון ואקה בוויקישיתוף בארון ואקה, ברשת החברתית אקס (טוויטר) Waqa elected Nauru president Baron Waqa named as new Nauru president No confidence motion in Nauru fails Nauruan government drafting law to impose emergency rule נאורו, האוקיינוס השקט - הנשיא ברון וואקה זכה לאמון מחודש מהפרלמנט לאחר בחירות בנצי לייזרוביץ, נשיא המדינה נפגש עם נשיא נאורו: "תמכנו ונתמוך בישראל", באתר רדיו קול חי, ‏2017-06-11 התרומה לאי הזעיר שתמך בהצהרת ירושלים: מתקן לטיהור שפכים, באתר ynet, 28 בדצמבר 2017 Nauru's Parliament elects former human rights lawyer Lionel Aingimea as President ABC News, 27 August 2019